ผบ.ตร. สั่งตั้งวอร์รูมล่าบึมป่วนกรุง พบใช้ระเบิดทรงกระบอก ติดลูกปืนรถ 
อีโอดี ใช้เวลา 2 ชั่วโมง กู้ระเบิดแสวงเครื่อง ลูกที่ 4 พบหน้ากองบัญชาการกองทัพไทย เป็นกระป๋อง ฝามีหูหิ้ว ใช้ลูกปืนเป็นสะเก็ดระเบิด ชี้คนร้ายแบ่งงานกันทำ จุดละไม่ต่ำกว่า 2 คน ผบ.ตร.สั่งตั้งวอร์รูมล่า ,เวลา 09.30 น. วันที่ 2 ส.ค. ภายหลังเกิดระเบิดขึ้น 3 ครั้ง บริเวณสวนหย่อมหน้าศูนย์ราชการ อาคารบี และถังขยะปูนริมสระบัว หน้ากองบัญชาการกองทัพไทย ถนนแจ้งวัฒนะ กทม. หน่วยเก็บกู้วัตถุระเบิด (EOD) ก่อนทำการเก็บกู้ระเบิดที่เหลืออีก 1 ลูก บริเวณหน้ากองบัญชาการกองทัพไทย มีการกั้นเชือกไม่ให้ผู้อื่นเข้าในที่เกิดเหตุไกลกว่า 100 เมตร ใช้เวลาเกือบ 2 ชั่วโมง ก่อนทำการเก็บกู้เสร็จ โดยมีพล.ต.ต.อิทธิพล อัจฉริยะประดิษฐ์ ผบก.สส.บช.น.  พร้อมตำรวจสันติบาล และชุดทหารข่าวกรองมาติดตามสังเกตการณ์ในพื้นที่จำนวนมาก,พล.ต.ต.อิทธิพล อัจฉริยะประดิษฐ์ ผบก.สส.บช.น. เผยว่า เบื้องต้นได้รับรายงานว่าระเบิดแต่ละจุดน่าจะมีคนร้ายก่อเหตุไม่ต่ำกว่า 2 คนต่อจุด มีการวางแผน แบ่งทีมกันทำงาน และระเบิดแสวงเครื่องมีการตั้งหน่วยเวลา ให้ระเบิดช่วงเช้าเวลาไล่เลี่ยกัน ขณะนี้ พล.ต.อ.จักรทิพย์ ชัยจินดา ผบ.ตร.ได้สั่งตั้งวอร์รูมที่ บก.สส.บช.น. เพื่อสืบสวนเรื่องนี้ ส่วนระเบิดทุกจุดจะเป็นระเบิดชนิดเดียวกันหรือไม่ ต้องรอตรวจสอบก่อน,รายงานข่าวแจ้งว่าระเบิดแสวงเครื่องลูกที่ 4 ที่หน่วยเก็บวัตถุระเบิดเก็บกู้ได้ ลักษณะเป็นกระป๋องพลาสติกทรงกระบอกสีฟ้า มีฝาปิด และมีหูหิ้วด้านบนฝา ส่วนด้านในกระป๋องมีการนำลูกปืนล้อรถติดกาวยึดขอบด้านในจนเต็ม และด้านในมีวัตถุระเบิด ต่อพ่วงกับแผงวงจรเพื่อตั้งเวลา
อีโอดี ใช้เวลา2ชั่วโมงกู้ระเบิดแสวงเครื่องลูกที่4 พบหน้ากองบัญชาการกองทัพไทย เป็นกระป๋อง ฝามีหูหิ้ว ใช้ลูกปืนเป็นสะเก็ดระเบิด ชี้คนร้ายแบ่งงานกันทำ จุดละไม่ต่ำกว่า2คน ผบ.ตร.สั่งตั้งวอร์รูม
ระเบิด,ระเบิดป่วนกรุง,ระเบิดศูนย์ราชการ,ระเบิด กทม.,ข่าวทั่วไป